kardosdrur/scandi-wiki huggingface dataset:
Rock under Broen

Rock under broen er en musikfestival i Middelfart der er blevet afholdt hver sommer siden 1989. Første Rock Under Broen havde Fielfraz, Johnny Madsen og tv·2 på scenen under Lillebæltsbroen. Rock under Broen er Danmarks største endagsfestival. I de seneste år har Rock under Broen bl.a. haft besøg af Kashmir, Rasmus Nøhr, Volbeat, Aqua, Ace Of Base, Big Fat Snake, Thomas Helmig, L.O.C., Shubidua, Dizzy Mizz Lizzy, tv·2, Lis Sørensen, Infernal, Sys Bjerre, Gnags, Manic Street Preachers, Kim Larsen, Nephew, Anne Linnet, Carpark North, Tim Christensen, Hej Matematik, Nik & Jay og mange mange flere. Festivalen afholdes på en plads ud til Lillebælt, på fynssiden under den ny Lillebæltsbro. 

Rock under broen er en støtteforening til Middelfart Gymnastik & Boldklubs fodboldafdeling, og alt overskud går til dem. Alle medarbejderne til Rock under Broen er frivillige.

Eksterne henvisninger 
 Rock under Broen Officiel netsted

Kultur i Middelfart
Musikfestivaler i Danmark
Frodo Mikkelsen

Frodo Mikkelsen (født 1974) er en dansk kunstner bosiddende i København. Frodo Mikkelsen arbejder med maleri og skulptur.

Frodo Mikkelsen debuterede på Kunstnernes Efterårsudstilling i 2001, og har siden haft udstillet sine værker på en række udstillinger i Danmark og i udlandet.

Frodo Mikkelsen har en fortid som graffitimaler. Mikkelsens malerier er oftest malet på en hvid baggrund, med motivet i klare og markante farver; ofte landskabsskildringer. Mikkelsens malerier er blevet anset som værende inspireret af blandt andet surrealismen.

Udover maleriet arbejder Frodo Mikkelsen med skulptur, oftest med kranier som motiv.

Referencer

Eksterne links 
 Frodo Mikkelsens hjemmeside 

Malere fra Danmark
Billedhuggere fra Danmark
Jesper Riege

Jesper Riege (født 3. november 1967) er en tidligere dansk atlet medlem af Sparta Atletik tidligere i AK Holstebro

Danske mesterskaber 
  2002 Trespring 15,37
  2001 Trespring 15,15
  2001 Trespring inde 15,23
  2000 Trespring 15,99
  2000 Trespring inde 15,56
  1999 Trespring 15,29
  1999 Længde 7,15
  1998 Trespring 15,46
  1998 Længde inde 7,29
  1998 Trespring inde 15,77
  1997 Længde 7,36
  1997 Trespring 15,83
  1997 Længde inde 7,40
  1996 Trespring 15,65w
  1996 Længde 7,38
  1996 Længde inde 7,07
  1996 Trespring inde 15,15
  1995 Længde 7,37
  1995 Trespring 15,67

Danske rekord 
 Trespring inde 15,77 8. marts 1998 Malmø

Personlige rekord 
 Trespring: 16,03 (1998)
 Længdespring: 7,50 (1995)

Eksterne henvisninger 
 DAF i tal – Jesper Riege 
 trespring.dk 
 

Trespringere fra Danmark
Atleter fra Sparta Atletik
Atleter fra AK Holstebro
Længdespringere fra Danmark
Swaziland United Democratic Front

Swaziland United Democratic Front er en paraplyorganisation af medlemsorganisationer der kæmper for demokrati i Eswatini. SUDF blev dannet ved et møde i Manzini den 2. februar 2008. SUDF arbejder for at styrke og samle civilsamfundet i Eswatini, demokrati og fattigdomsbekæmpelse.
SUDFs grundholdninger er nedfældet i Manzini-deklarationen.

Organisation består blandt andet af følgende organisationer: 

 The Swaziland Federation of Trade Unions (SFTU)
 The Swaziland Federation of Labour (SFL)
 The Swaziland National Association of Teachers (SNAT)
 The Swaziland National Union of Students (SNUS)
 The Swaziland Association of Students (SAS)
 Swaziland Ex-Mine Workers Association (SNEMA)
 Coalition of Informal Economy Association of Swaziland (CIEAS)

Det samlede medlemstal på SUDFs medlemsorganisationer er over 100.000.

Eksterne links 
 Manzini-deklarationen 
 Afrika Kontakts Demokratiprojekt i Swaziland
 Artikel om SUDF

United Democratic Front
Politiske organisationer
Etableret i 2008
Thomas Flensborg Madsen

Thomas Flensborg Madsen (født 23. marts 1982) er en tidligere dansk atlet medlem af Sparta Atletik tidligere i Nivå GF.

Flensborg Madsen blev Årets fund i Dansk Atletik Forbund 2001 efter att han opnåede en femteplads i trespring til europamesterskaberne
for juniorer i Italien.

Flensborg Madsens personlige rekord i trespring nåede han på Copenhagen Athletics Games 2005 med 16,09, en historisk konkurrence da det var første gang nogensinde at to danskere sprang over 16 meter i samme konkurrence, Anders Møller sprang 16,20.

Flensborg Madsens træner var svenskeren Leif Dahlberg.

Flensborg Madsens studerede på University of Minnesota fra 2002-2005.

Internationale ungdomsmesterskaber 
 2002 U21-NM Trespring  15,47
 2001 JEM Trespring 5.plads 15,73w
 2001 U21-NM Trespring  15,79w
 2000 U21-NM Trespring 5.plads 14,72
 1999 U21-NM Længdespring 4.plads 7,17
 1999 U21-NM Trespring 6.plads 14,60

Danske mesterskaber 
  2008 4 x 100 meter 42,33
  2007 Trespring 15,68
  2007 Trespring inde 15.46
  2005 110 meter hæk 15.05
  2005 Trespring 15,79
  2005 Trespring inde 15,81
  2004 110 meter hæk 15.11
  2004 Trespring 15,07
  2004 Længdespring inde 7,18
  2004 Trespring inde 15,44
  2003 Trespring 14,89
  2003 Længdespring 3 6,96
  2002 Trespring 15,48
  2001 Trespring 15,40
  2001 Trespring inde 14,93
  2000 Trespring 14,59

Personlige rekord 
 Trespring: 16,09 (2005)
 Længdespring: 7,47 (2003)
 110 meter hök: 14,89 (2004)

Danske rekord 
Junior
 Trespring inde 14,93 25 februar 2001

Eksterne henvisninger 
 DAF i tal – Thomas Flensborg Madsen 

Trespringere fra Danmark
Atleter fra Sparta Atletik
Atleter fra Nivå GF
Længdespringere fra Danmark
Sprintere fra Danmark
Mord for åbent tæppe (roman)

Mord for åbent tæppe ( el. Murder in Three Acts), er en Agatha Christie krimi fra1935, hvor Hercule Poirot deltager i et middagsselskab. Kort efter, at værten har udskænket drinks, falder den lokale præst død om. Obduktionen afslører, at der er tale om et giftmord.

Plot 

Poirot burde som øjenvidne have et forspring i opklaringen af drabet; men der er tilsyneladende intet motiv til at dræbe den harmløse præst, ligesom det er svært at finde én blandt de mistænkte, der har haft lejlighed til at forgifte præstens cocktail. Senere forekommer et drab på en af gæsterne ved selskabet, og Poirot leder efter en sammenhæng mellem de to dødsfald. Pointen afsløres i Agatha Christies fortælleteknik.

Anmeldelser 

Bogen er meget underholdende og foregår blandt en broget kreds af bl.a. forfattere, skuespillere og bohemer. Selve plottet er imidlertid omstridt blandt eksperter.

Bearbejdning 

I 1986 blev Mord for åbent tæppe filmatiseret med Peter Ustinov i rollen som Poirot, og – besynderligt nok den senere Poirot – fortolker David Suchet som Inspector Japp.
Under titlen Three Act Tragedy indgår ”Mord for åbent tæppe” i den TV-serie om Poirot, hvor David Suchet spiller hovedrollen. Denne filmatisering er i hovedtræk yderst tro mod det originale manuskript. Den blev vist i England i januar 2010 og har været på programmet i DR1 4. maj 2012

Danske Udgaver 
 Tragedie i tre akter:
 Hasselbalch; 1938.
 Mord for åbent tæppe:
 Carit Andersen (De trestjernede kriminalromaner); 1961 og 1966.
 Forum Krimi (Agatha Christie, Bind 10); 1975(3).

Noter

Litteratur 

 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Romaner fra England
Hercule Poirot bøger
Litteratur i 1935
Krimier
Claus Rosengård

Claus Rosengård (født 1958), er en tidligere dansk atlet. Han var medlem af Krebs' Skole og senere Trongårdens IF.

Danske mesterskaber 
  1978 Trespring 14,54
Junior -20
  1978 Trespring 14,57

Personlige rekord 
 Trespring: 14,58 (1981)
 Længdespring: 6,75 (1978)

Eksterne henvisninger 
 DAF i tal – Claus Rosengård

Trespringere fra Danmark
Atleter fra Trongårdens IF
Karsten Nielsen (atlet)

Karsten Nielsen (født 1965) er en dansk atlet. Han er medlem af Trongårdens IF og deltager stadig i veteran stævner. Han vandt bronzemedaljen på Veteran-VM 2005 og EM 2006 . Han var i ungdomsåren i AK Holstebro og 1989 i Aarhus 1900.

Danske mesterskaber 
  1997 Trespring inde 14,56
  1993 Trespring 14,97w
  1992 Trespring 14,68
  1992 Trespring inde 14,70
  1991 Trespring 14,98
  1989 Trespring 14,59
  1987 Trespring 14,62

Personlige rekord 
 Trespring: 14,98 (1991)
 110 meter hæk 14,7 (1993)

Eksterne henvisninger 
 DAF i tal – Karsten Nielsen 
 Statletik.dk – Profil – Karsten Nielsen

Noter 

Trespringere fra Danmark
Atleter fra Trongårdens IF
Atleter fra Aarhus 1900
Atleter fra AK Holstebro
Gjerlev Laursen

Gjerlev Laursen (født 1966) er en tidligere dansk atlet og deltager stadig i veteran stævner. Han var medlem af barndomsklubben AK Heden Grindsted (-1988 og 2004- ), Aarhus 1900 (1989-1993), Sparta Atletik (1994-1997 og 2002), FIF Hillerød (1998-2001) og Københavns IF (2002).

Laursen var tidligere gift med femkæmperen Pernille Svarre. Sammen har de datteren Frederikke Svarre (født 1997), som en en talentfuld tennisspiller.

Danske mesterskaber 
  2002 Trespring inde 14,32
  2001 Trespring inde 14,26
  1998 Trespring 14,36
  1997 Trespring 15,00w
  1996 Trespring 15,51
  1995 Trespring 15,74
  1995 Trespring inde 15,18
  1994 Trespring 15,82w
  1994 Trespring inde 15,17
  1993 Trespring inde 15,06
  1992 Trespring 15,18
  1991 Trespring 15,24
  1990 Trespring 14,58
  1989 Trespring 14,32

Personlige rekord 
 Trespring: 15,74 (1995)

Eksterne henvisninger 
 DAF i tal – Gjerlev Laursen

Noter 

Trespringere fra Danmark
Atleter fra AK Heden Grindsted
Atleter fra Aarhus 1900
Atleter fra FIF Hillerød
Atleter fra Københavns IF
Hvolsvöllur

Hvolsvöllur er en lille bygd med 822 indbyggere (2007) i det sydlige Islands i kommunen Rangárþing eystra, 106 km sydøst for Reykjavík ved Hringvegur (ringvejen) omgivet af grønne enge, bakker og fjelde, gletsjere og vulkaner, elve og Atlanterhavet

Hvolsvöllurs indbyggere lever hovedsagelig af turisme, let industri, handel og service for de omkringliggende landdistrikter som har ca. 700 indbyggere. Hotel Hvolsvöllur har åbent hele året.

Rangárþing eystra Kommune i regionen Suðurland ligger ved Hringvegur (ringvejen), har et areal på 1.841 km² og 1762 indbyggere (2009) blev den 16. marts 2002 dannet af de tidligere landkommuner Austur-Eyjafjallahreppur, Vestur-Eyjafjallahreppur, Austur-Landeyjahreppur, Vestur-Landeyjahreppur, Fljótshlíðarhreppur og Hvolhreppur. Kommunens største bygder er Hvolsvöllur og Skógar.

I nærheden af Hvolsvöllur ligger der en flyveplads med regelmæssig flyforbindelse til Heimaey. Fra Hvolsvöllur kan man køre til Þórsmörk, et område under gletsjeren Mýrdalsjökull.

Bebyggelsen begyndte 1930 med åbningen brugsforeningen Kaupfélag Hallgeirseyjar.

Turistcentret rummer blandt andet, café, turistinformation, handelsmusaeum, galleri, koncertsal og Islands sagamuseum der skildrer de vigtigste hændelser i den islandske saga. 

I nærheden af bygden ligger den historiske gård Stórólfshvoll, som er kendt for at være stedet hvor det kendte saga "Brennu Njáls saga" foregik. 
Den 20. marts 2010 skete der mellem gletsjerne Eyjafjallajökull og Mýrdalsjökull ved Fimmvörðuháls et vulkanudbrud og beboerne fra omegnsgårdene var i en kort periode evakueret i Hvolsvöllur.

Referencer 

Byer på Island
Chiara Siracusa

Chiara Siracusa (født 25. september 1976) er en maltesisk sangerinde, der er bedst kendt for hendes deltagelse i Eurovision Song Contest i 1998, 2005 og 2009.

I Eurovission-sammenhænge bliver hun ofte kaldt The Angel Of Malta.

Album og singler:
1998: The one that i love
2000: What you want
2005: Here i am
2009: What if we
2014: Mermaid in love

Eksterne henvisninger 

Sangere fra Malta
Maltas Eurovision Song Contest-deltagere
Deltagere ved Eurovision Song Contest 1998
Deltagere ved Eurovision Song Contest 2005
Deltagere ved Eurovision Song Contest 2009
Jeanette Hedeager

Jeanette K. Hedeager (født 13. november 1991) er en dansk atlet. Hun startede med atletik som 4-årig i Ringe AK er nu medlem af Odense Atletik/OGF.

Hedeager fik sin debut på det danske U20 landshold i 2006. Hun vandt sølvmedaljen i trespring ved DM 2007 bronzemedaljen gik til hendes mor og træner Susanne Hedeager. Indendørs 2008 blev hun dansk mester i trespring for første gang.

Hedeager gik i eliteidrætsklassen på Tornbjerg Gymnasium.

Danske mesterskaber 
  2010 Femkamp-inde
  2010 Trespring-inde 11,79
  2008 Trespring 10,84
  2008 Trespring-inde 11,25
  2007 Trespring 11,88

Personlige rekord 
 Trespring: 11,88 (2007)

Eksterne henvisninger 
 DAF i tal – Jeanette Hedeager
 Profil – Jeanette Hedeager
 Tre lange spring nærmere en succes – Dalum-Hjallese Avis 
 Jeanette Hedeager 
 Tornbjerg Gymnasium – Atletiklinien 2006-07 Jeanette Hedeager (Foto)

Noter 

Mangekæmpere fra Danmark
Atleter fra Ringe AK
Atleter fra Odense Atletik/OGF
Trespringere fra Danmark
De syv urskiver

De syv urskiver (en: The Seven Dials Mystery) er en spændingsroman af Agatha Christie, som ikke har en af de sædvanlige detektiver til at forestå opklaringen. Den foregår i efterretningskredse, og er den type, hun selv betegnede som "lette at skrive".

Plot 

Lord Caterham's datter, Lady Eileen Brent, blandt venner kaldet "Bundle", bliver involveret i en spionage – sag, der også omfatter drab. Et kodeord til løsningen er det hemmelige selskab, De syv urskiver, men Bundle misforstår (næsten konsekvent), hvad det hele drejer sig om. Efter en hæsblæsende jagt på morderen får hun forklaringen af Politiinspektør Battle fra Scotland Yard. Det er en underholdende affære, hvor både mordet og identiteterne på medlemmerne af det hemmelige selskab, De syv urskiver, afsløres; men der er ikke mange beviser, der peger på skurken. En tvetydig sætning tidligt i forløbet kan dog muligvis give læseren en ide om, hvem det er.

Anmeldelser 

De syv urskiver fik generelt fine anmeldelser, muligvis fordi offentligheden havde stor sympati for forfatteren, der kort før udgivelsen havde opnået skilsmisse på grund af ægtefællens utroskab.

Bearbejdning 

De syv urskiver er filmatiseret i 1981, men filmen har aldrig været vist i Danmark.

Udgaver på dansk 

 Carit Andersen (De trestjernede kriminalromaner); 1962
 Forum (Agatha Christie, Bind 12); 1972(3).
 Wøldike; 1986

Noter

Litteratur 

 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1929
Romaner fra England
Bøger af Agatha Christie
Christopher Cazenove

Christopher Cazenove (17. december 1943 – 7. april 2010) var en britisk film-, tv- og teaterskuespiller.

I february 2010, kollapsede Cazenove i sit hjem i London. Han blev kørt til Skt. Thomas' Hospital i London, og indlagt med blodforgiftning. 

Han døde 7. april 2010 af sin sygdom på Skt. Thomas's Hospital i en alder af 66. Cazenoves død skete kun seks dage efter John Forsythes dødsfald, sidstnævnte spillede hans halvbror, Blake Carrington, i Dollars.

Filmografi 
 Julius Caesar (1970) — Servant to Anthony
 There's a Girl in My Soup (1970) — Nigel 
 The Regiment (1972–1973)
 Omnibus: The British Hero (1973 BBC TV documentary/selected dramatised scenes) — Heroes: Tom Brown, Richard Hannay, Beau Geste, Bulldog Drummond and James Bond 
 Royal Flash (1975) — Eric Hansen 
 East of Elephant Rock (1977) — Robert Proudfoot 
 Little Girl in Blue Velvet (1978) — Baby 
 Zulu Dawn (1979) — Lt. Coghill 
 Hammer House of Horror (1980) Episode: "Children of the Full Moon"  – Tom Martin
 Eye of the Needle (1981) — David 
 From a Far Country (1981) — Tadek 
 Heat and Dust (1983, Merchant Ivory Film) — Douglas Rivers, the Assistant Collector 
 Until September (1984) — Philip 
 Hammer House of Mystery and Suspense (1984) Episode: "In Possession" – Frank Daly
 Mata Hari (1985) — Karl von Bayerling 
 The Fantasist (1986) — Inspector McMyler 
 Dynasty (1986–1987) – Ben Carrington 
 Blind Justice (1988) — Actor 
 Souvenir (1989) — William Root 
 The Lady and the Highwayman – Rudolph Vyne
 3 Men and a Little Lady (1990) — Edward Hargreave 
 Aces: Iron Eagle III (1992) — Palmer 
 The Proprietor (1996, Merchant Ivory Film) — Elliott Spencer 
 Shadow Run (1998) — Melchior 
 The Contaminated Man (2000) — President of Clarion 
 A Knight's Tale (2001) — John Thatcher 
 Beginner's Luck (2001) — Andrew Fontaine 
 Alexander the Great from Macedonia (2006) — Aristotle
 Hotel Babylon'' (2009) — Damien Rushby

Referencer

Eksterne henvisninger 
 
 BBC profile
 NY Times filmography
 Interactive online memorial page
 Daily Mail report and photos

Filmskuespillere fra England
Teaterskuespillere fra England
Frakkeskjolde

Frakkeskjolde er en unik dansk og norsk foreteelse, som blev brugt i perioden fra 1800-1940. De små navneskilte, som blev fabrikeret i sølv, blev i sin tid brugt til at sy ind i folks overtøj og blev for alvor populære i den tid, hvor man begyndte at gå i teatret, på restaurant eller café. Overtøjet kom da naturligvis i garderoben, og eftersom de sorte herrefrakker, som var syet af kraftigt sort klæde, let kunne ligne hinanden, var der en reel risiko for, at man kom hjem iført en anden persons frakke. Eftersom disse frakker var relativt dyre og ofte kostede en arbejder to til tre måneders løn, blev der passet godt på dem, og man sikrede sig, at ingen tog fejl af hinandens frakker, da de gerne skulle holde fra 20 år og opefter.

I 1800-årene og begyndelsen af 1900-årene fremstillede mange sølvvarefabrikker små sølvskjolde, som blev solgt til guld- og sølvvareforretninger over hele landet. Her kunne kunden se på et udvalg af forskellige skjoldmodeller og få indgraveret sine initialer på det foretrukne skjold, som så blev syet ind i frakken. Nogle skræddere og stormagasiner fik fremstillet deres egne modeller af skjoldene; en tilknyttet gravør udførte graveringen af den pågældende kundes initialer. Som service over for kunden blev skjoldet så syet i frakken på den venstre inderlomme, hvori man typisk opbevarede sin tegnebog. Således kunne man prale lidt af sit frakkeskjold, når man tog tegnebogen frem. Andre gange måtte kunden selv købe et skjold hos sølvsmeden, få indgraveret sit monogram og selv få syet det i frakken.
 
Næppe alle og enhver bar disse små sølvskilte. Skjoldene blev hovedsageligt brugt af adelige eller rangpersoner i militæret samt overklassen og det bedre borgerskab. Mange skjolde er fremstillet i sølv, også til folk fra lavere sociale klasser. Dog har en hel del også fået deres fremstillet i zink, fordi de ikke havde råd til at få fremstillet et i sølv, men samtidig ønskede at følge med det udbredte fænomen.

For at fremstille disse frakkeskjolde havde sølvsmedene en vis fremgangsmåde:
Først blev der produceret et specielt stempel med et stålgraveret spejlvendt motiv. Derefter præges der et modsvarende stempel til pressen som f.eks. er oversat i messing. En sølvplade, der dækker motivet, præges så mellem overpart og stempel. Overflødigt materiale stanses til sidst væk.
Alle skjoldene er unikke, og de er dekoreret hver især med monogrammer i gotisk skrift samt mønstre.

Frakkeskjoldene er et næsten et helt glemt fænomen, som for længst er blevet til fortid. Eftersom brugen af de små skilte er helt forsvundet, kender nyere generationer ofte intet til frakkeskjolde og deres historie, hvilket desværre ofte medfører, at mange bliver smidt ud. Navnemærkerne handles i dag primært hos antikvitetshandlere eller på auktion.

Smykker
Identifikationssystemer
Hringvegur

Hringvegur også Þjóðvegur 1 (dansk Nationalvej 1) er en hovedvej i Island som strækker sig hele øen rundt og forbinder alle de beboede områder (de indre dele af Island er for det meste ubeboede). Vejen har en total længde på 1.339 km.

I 1970'erne begyndte man at udbygge den sydlige strækning til Höfn over det sandede fladland Skeiðarársandur og 1974 var ringvejen færdigbygget efter at broen over elven Skeiðará blev indviet. 
Langs næsten hele strækningen har vejen en vejbane i hver retning, bortset fra når den går igennem de større bygder og byer hvor den kan have flere vejbaner i hver retning. De fleste broer har kun en vejbane og er lavet af træ eller stål eller en kombination. Vejen er for det meste asfalteret, men der kan forekomme enkelte strækninger i den østlige del af landet som er belagt med grus. De dårlige strækninger kan være dårlig sikret og har uoversigtbare sving og bakketoppe (dette er specielt for strækningen mellem Borgarnes og Blönduós).

Trafikkmængden på vejen kan variere en del, afhængig af sted – i og ved Reykjavík er det trafik på omkring 5 000–10 000 køretøjer pr. døgn, mens strækninger langt væk fra de større bebyggelser har et gennemsnit på ca. 100 køretøjer pr. døgn.

Island er en stor ø på ca. 103.000 km² og med afstikkere til seværdighederne kan ruten rundt om Island kommer op på over 2.000 km. Vejen har i mange år været populær blandt turister siden den dækker en stor del af landet og passerer mange af Islands seværdigheder. Den har været specielt populær blandt islandske familier på sommerferie, men er i de senere år også blevet benyttet af udenlandske turister som enten lejer bil eller tager deres egen bil med på passager- og bilfærgen Norröna fra Hirtshals via Tórshavn på Færøerne til Seyðisfjörður.

Ekstern henvisning 
 Kort med ringvejen

Veje
Transport på Island
Paradise Hotel (Danmark, sæson 4)

Den fjerde sæson af tv-serien Paradise Hotel i Danmark blev sendt i 2008.

 Vært: Rikke Göransson
 Vindere: Diana (250.000 kr.) og Nick (250.000 kr.)
 Finalister: Karina (0 kr.) og Jacob (0 kr.)
 Jury: Gleager, Teresa, Susan, Nicoline, Rasmus, Thomas H og Levi
 Vinder af mindre beløb: Anna (15.000 kr.)
 Mr. Paradise: Haider
 Miss Paradise: Nicoline
 Hotellets entertainer: Thomas
 Titelmelodi: Anna David - Chill og Amalie Bruun - If You Give It Up
 Antal afsnit: 56
 Antal deltagere: 29

Deltagere

Referencer 

4
Paradise Hotel (Danmark, sæson 6)

Den sjette sæson af tv-serien Paradise Hotel i Danmark blev sendt i 2010.

 Vært: Rikke Göransson
 Vindere: Peter (250.000 kr.) og Cecilie (250.000 kr.)
 Finalister: Kasper (0 kr.) og Tammie (0 kr.)
 Jury: Mathias, Julie, Patrick, Samanta, Mark, Candy, Carlos, Line og Rasmus
 Vinder af mindre beløb: Nadia Line von Bach (10.000 kr samt en kjole og solbriller)
 Mr. Paradise: Peter 
 Miss Paradise: Tammie 
 Titelmelodi: Vica – Beatet I Mit Hjerte
 Antal afsnit: 64
 Antal deltagere: 35

Deltagerne

Referencer

Eksterne henvisninger 

 Officiel hjemmeside 

6
Bent Jakobsen (atlet)

Bent Jakobsen (født 3. oktober 1966) er en tidligere dansk atlet. Han var medlem af AK Heden Grindsted og i Aarhus 1900 fra 1990.

Danske mesterskaber 
  1994 Længdespring 7,52w +3,9
  1993 Længdespring 7,21
  1993 Trespring 14,72
  1993 Længdespring-inde 7,22
  1992 Længdespring 7,14
  1992 Længdespring-inde 7,30
  1991 Længdespring 7,17
  1990 Længdespring-inde 6,94
  1987 Længdespring 7,10

Personlige rekord 
 Længdespring: 7,63 (1994)
 Trespring: 14,48 (1992) (14,72 1993?)

Eksterne henvisninger 
 DAF i tal – Bent Jakobsen 

Længdespringere fra Danmark
Atleter fra AK Heden Grindsted
Atleter fra Aarhus 1900
Trespringere fra Danmark
Tungeinstrument

Tungeinstrumenter er en betegnelse for musikinstrumenter, som frembringer deres lyd ved, at lufttryk sætter metalblade i svingninger. Disse metalblade kaldes for metaltunger, og hvor hurtigt tungerne svinger afgør hvilken tone, der er tale om. Frekvensen for metaltungerne og dermed tonen afhænger af tungens stivhed og dens vægt. Gøres tungen stivere, bliver tonen højere og gøres den tungere, bliver tonen dybere.

Kilder 
Opfindelsernes bog, Tredje bind, redigeret af
André Lütken, 1878

Ekstern henvisning 
What is a free reed, P.Missin

Musikinstrumenter